CELEX: C2006/224/31
Language: fi
Date: 2006-09-16 00:00:00
Title: Asia C-336/05: Yhteisöjen tuomioistuimen määräys (viides jaosto) 13.6.2006 (Tribunal départemental des pensions du Morbihanin (Ranska) esittämä ennakkoratkaisupyyntö) — Ameur Echouikh v. Secrétaire d'État aux anciens combattants (Työjärjestyksen 104 artiklan 3 kohdan ensimmäinen alakohta — Euro-Välimeri-sopimus EY-Marokko — Sopimuksen 65 artikla — Syrjintäkiellon periaate sosiaaliturvan alalla — Puolustusvoimien työkyvyttömyyseläke)

16.9.2006   
            
            
               FI
            
            
               Euroopan unionin virallinen lehti
            
            
               C 224/17
            
         Yhteisöjen tuomioistuimen määräys (viides jaosto) 13.6.2006 (Tribunal départemental des pensions du Morbihanin (Ranska) esittämä ennakkoratkaisupyyntö) — Ameur Echouikh v. Secrétaire d'État aux anciens combattants
   (Asia C-336/05) (1)
   
   (Työjärjestyksen 104 artiklan 3 kohdan ensimmäinen alakohta - Euro-Välimeri-sopimus EY-Marokko - Sopimuksen 65 artikla - Syrjintäkiellon periaate sosiaaliturvan alalla - Puolustusvoimien työkyvyttömyyseläke)
   (2006/C 224/31)
   Oikeudenkäyntikieli: ranska
   Ennakkoratkaisua pyytänyt tuomioistuin
   Tribunal départemental des pensions du Morbihan
   Asianosaiset
   
      Kantaja: Ameur Echouikh
   
      Vastaaja: Secrétaire d'État aux anciens combattants
   Oikeudenkäynnin kohde
   Ennakkoratkaisupyyntö — Tribunal départemental des pensions du Morbihan — Brysselissä 26.2.1996 allekirjoitetun Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro-Välimeri-sopimuksen (EYVL L 70, s. 2) 64 ja 65 artiklan, Rabatissa 27.4.1976 allekirjoitetun Euroopan talousyhteisön ja Marokon kuningaskunnan välisen yhteistyösopimuksen (EYVL L 264, s. 1) 40–42 artiklan ja kansalaisuuteen perustuvan syrjinnän kieltoa koskevan yleisen periaatteen, sellaisena kuin se on taattu EY:n perustamissopimuksen 12 artiklassa ja ihmisoikeussopimuksen 14 artiklassa, tulkinta — Välitön oikeusvaikutus — Työntekijän, palkan ja sosiaaliturvaetuuden käsitteet — Kansallinen lainsäädäntö, jonka mukaan puolustusvoimien työkyvyttömyyseläkettä ei myönnetä Marokon kansalaiselle, joka on palvellut jäsenvaltion asevoimien alaisena
   Määräysosa
   Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro–Välimeri-sopimuksen, joka allekirjoitettiin Brysselissä 26.2.1996 ja joka hyväksyttiin Euroopan yhteisöjen puolesta 24.1.2000 tehdyllä neuvoston ja komission päätöksellä 2000/204/EY, EHTY, 65 artiklan 1 kohdan ensimmäistä alakohtaa on tulkittava siten, että vastaanottava jäsenvaltio ei voi kieltäytyä myöntämästä puolustusvoimien työkyvyttömyyseläkettä Marokon kansalaiselle, joka on ollut tämän valtion puolustusvoimien palveluksessa ja asuu sen alueella, pelkästään sillä perusteella, että asianomainen henkilö on Marokon kansalainen.
   
      (1)  EUVL C 296, 26.11.2005.